# แฟกทอรีที่รัก
แฟกทอรีที่รัก เป็นละครซิตคอม ซึ่งผลิตโดย บริษัท เวิร์คพอยท์ เอ็นเตอร์เทนเมนท์ จำกัด (มหาชน) และ  บริษัท บั้งไฟ สตูดิโอ จำกัด ออกอากาศทางสถานีวิทยุโทรทัศน์ไทยทีวีสีช่อง 3 ทุกวันเสาร์ เวลา 14.00 น. - 14.30 น. เริ่มครั้งแรกวันเสาร์ที่ 5 กันยายน พ.ศ. 2552 และอวสานวันเสาร์ที่ 26 มิถุนายน พ.ศ. 2553  และได้กลับมาออกอากาศอีกครั้งเป็น 2 ตอนควบ (ตอนละ 30 นาที) เริ่มครั้งแรกวันจันทร์ที่ 3 ตุลาคม พ.ศ. 2554 ออกอากาศทุกวันจันทร์ เวลา 22.00 น. - 23.00 น. ทาง เวิร์คพอยท์ทีวี (PSI ช่อง 7)

แฟกทอรีที่รัก เป็นผลงานการกำกับละครซิตคอมเรื่องแรกของเพ็ชรทาย วงษ์คำเหลา หรือ หม่ำ จ๊กมก "แฟกทอรีที่รัก" ซิตคอมเรื่องแรกของ"หม่ำ" และยังเป็นนักแสดงในเรื่องนี้อีกด้วย โดยละครจะเป็นเรื่องราวของสาวโรงงานชาวอิสานกับหนุ่มนักเรียนนอกลูกเจ้าของโรงงานในโรงงานหนังไทย โดยเรื่องนี้เป็นซิตคอมเรื่องแรกที่มีการใช้ภาษาไทยถิ่นอีสานเป็นภาษาหลักในการดำเนินเรื่องควบคู่กับภาษาไทยกลาง โดยจะมีคำบรรยายภาษาไทยตลอดเมื่อตัวละครพูดภาษาไทยถิ่นอีสาน

 เรื่องย่อ  
บุญถิน (แสดงโดย หม่ำ จ๊กมก) ภารโรงของบริษัทหนังไทย บริษัททำเครื่องหนังที่ใครๆต่างเข้าใจผิดว่าทำภาพยนตร์ บริษัทดังกล่าวมีเจ้าของคือเสี่ยหลี บุญถินเป็นคนที่เสี่ยหลีให้ความเกรงใจมาก คนในโรงงานทุกคนต่างสงสัยว่าทำไมเป็นเช่นนั้น เบื้องหลังคือบุญถินรู้เรื่องราวคาวๆของเสี่ยหลี นั่นก็คือ เสี่ยหลีแอบมีกิ๊กเป็นสาวในโรงงาน เสี่ยหลีกลัวมากว่าบุญถินจะบอกความลับนี้กับเมียสุดโหดของเสี่ย เสี่ยหลีจึงเกรงใจบุญถินเป็นพิเศษ แต่ก็แอบแค้นอยู่ลึกๆ เสี่ยหลีมีลูกชายคนเดียว นั่นคือ ฐานะ หนุ่มนักเรียนนอก เพิ่งเข้ามาทำงานในโรงงาน โดยที่ครั้งแรกปลอมเข้ามาเป็นพนักงานทั่วไป โดยไม่ให้คนอื่นๆในโรงงานรู้ปณตได้เจอกับข้าวปุ้น สาวอีสานที่ทำงานในโรงงาน ปณตชอบความแก่นแก้ว จริงใจ ตรงไปตรง มา ของข้าวปุ้นมากแต่ก็แอบเก็บความรู้สึกนี้ไว้ แสดงออกแค่เป็นเพื่อนร่วมงานเท่านั้น ในที่สุดทุกคนก็รู้ความจริงว่า ปณตคือลูกของเสี่ยหลี และจะมาเป็นผู้จัดการที่โรงงานนี้ เรื่องราววุ่นๆ ชุลมุนต่างๆ จึงเกิดขึ้นจากความรักของ หนุ่มนักเรียนนอก กับ สาวโรงงานแก่นแก้ว และชาวโรงงานสุดแสบ กับเรื่องป่วนๆของบุญถิน ที่ชอบยุ่งไปเสียทุกเรื่องจนเกิดแต่เรื่องวุ่นวาย และเสียงหัวเราะไปทั้งโรงงาน 

 นักแสดงหลัก  
นัฐฐพนธ์ ลียะวนิช (ต่าย)
รับบท ฐานะ หนุ่มนักเรียนนอก ลูกชายคนเดียวของเสี่ยหลี เพิ่งเรียนจบกลับมาจากนอก แอบชอบข้าวปุ้นอยู่ในใจไม่กล้าแสดงออก ถึงแม้จะดูแล้วเหมือนจะมีสิทธิ์มากกว่าก็ตาม แต่เขาจำเป็นต้องรักษาสัมพันธภาพแค่เจ้านายกับลูกจ้าง และแน่นอน เขาคือหนุ่มเนื้อหอมที่สุดในโรงงาน

อชิรญาณ์ ภีระภัทร์กุญช์ชญา (หนูจ๋า) (ปรากฏตัวในตอนที่ 1-23)
รับบท ข้าวปุ้น สาวโรงงานจากแดนอีสาน แก่นแก้ว แสนซน จริงใจ จบแค่ป.6 แต่ฝันอยากเป็นด็อกเตอร์ให้ได้ ตอนนี้เลยสมัครเรียน กศน.ไปพลางๆ เผื่อสักวันจะเป็นจริง  แอบชอบคุณฐานะ

ศิรพันธ์ วัฒนจินดา (นุ่น) (ปรากฏตัวในตอนที่ 24-อวสาน)
รับบท ฟ้ามุ่ย สาวเหนือที่ต้องการเข้ามาทำงานในโรงงาน มีนิสัยซื่อจนเซ่อและมีความอยากรู้อยากเห็นสูง 

สุดารัตน์ บุตรพรหม (ตุ๊กกี้ สามช่า)
รับบท ฮวก เพื่อนสาวสุดแสบของข้าวปุ้น ปากเก่ง ใจดี คอยคุ้มกันข้าวปุ้น ถึงแม้ตัวจะสูงไม่ถึงเอวก็ตาม ไม่พอใจที่ฟ้ามุ่ยเข้ามาแทนที่ข้าวปุ้นโดยเฉพาะเรื่องที่นอน ทำให้บางครั้งต้องออกอุบายกลั่นแกล้งฟ้ามุ่ย แต่ทุกครั้งที่แกล้งฟ้ามุ่ย ฮวกมักโดนเล่นงานคืนจากคนอื่นหรือความรู้เท่าไม่ถึงการณ์ของฟ้ามุ่ยเสียทุกครั้ง

เพ็ชรทาย วงษ์คำเหลา (หม่ำ จ๊กมก) (ปรากฏตัวในตอนที่ 1-29)
รับบท บุญถิน คนอีสาน ภารโรงเก่าแก่ประจำโรงงาน เป็นคนที่มาเช้ากว่าใครและกลับหลังสุดเสมอ ทำให้รู้เรื่องที่คนอื่นไม่อยากให้รู้ตลอดเวลา บุญถินรู้หมดไม่ว่าใครรักใคร ใครกิ๊กใคร ในเมื่อกำความลับของคนอื่นขนาดนี้ มันเลยทำให้ทุกคนจำเป็นต้องเกรงใจบุญถิน เหมือนเป็นคนใหญ่คนโตในโรงงานทีเดียว

สุรชัย สมบัติเจริญ (อาแอ๊ด)
รับบท เสี่ยหลี เจ้าของโรงงาน อารมณ์ดี สนุกสนาน ไม่เคยดุใคร ถึงจะขี้หลีก็แอบหลีแบบเนียนๆ เพราะกลัวเมียสุดโหดเป็นชีวิตจิตใจ มีบุญถินเป็นคนสนิทและช่วยเหลือตลอดเวลา

ณัฏฐพัชร วิพัธครตระกูล (ปุยฝ้าย AF4)
รับบท เคลม เลขาเสี่ยหลี เลขาสาวที่จ้องจะจับทั้งฐานะและเสี่ยหลี แอบเล่นงานข้าวปุ้นทุกทีที่มีโอกาส เมื่อฟ้ามุ่ยได้เข้ามาทำงานก็ยังคงหาทางที่จะเล่นงานและกีดกันไม่ให้ฟ้ามุ่ยพบกับคุณฐานะโดยร่วมมือกับฮวกแต่กลับโดนสนองคืนด้วยความซื่อและเซ่อของฟ้ามุ่ย

นันทิยา ศรีอุบล (อั้ม)  
รับบทเป็น เหี่ยน เด็กสาวโรงงานชาวอีสานที่อยากสวย อยากดัง ร้ายแบบตลกน่ารัก  มักเถียงกันกับฮวกอยู่บ่อยครั้ง

ศิวดล จันทเสวี (ท๊อฟฟี่) 
รับบทเป็น อิทธิพล ผู้จัดการฝ่ายบุคคล  ทำตัวให้มีสาระ แต่จริงๆแล้วไร้สาระ

 รายชื่อตอน 

 ตอนที่  วันที่ออกอากาศ  ชื่อตอน  แขกรับเชิญ 1  5 กันยายน 2552  พนักงานคนใหม่  - 2  12 กันยายน 2552  กฎเหล็กหมู่เฮา  - 3  19 กันยายน 2552  เพื่อนเสี่ยว  - 4  26 กันยายน 2552  ฮักกันจะได้ไหม  - 5  10 ตุลาคม 2552  สัญญาหลอนร้อยล้าน  - 6  17 ตุลาคม 2552  คุณชายสะอาด  เท่ง เถิดเทิง 7  24 ตุลาคม 2552  กระเป๋าที่ฮัก  โจอี้ เชิญยิ้ม 8  31 ตุลาคม 2552  จดหมายจากกามเทพ  - 9  7 พฤศจิกายน 2552  ความฝันของข้าวปุ้น  -  10  14 พฤศจิกายน 2552  ได้อย่างเสียอย่าง  เฉลิม แย้มขะมัง  11  21 พฤศจิกายน 2552  พินัยกรรมซ่อนฮา  โหน่ง ชะชะช่า  12  28 พฤศจิกายน 2552  ผู้บ่าวมอเตอร์ไซค์  -  13  5 ธันวาคม 2552  ภารกิจปิดบังพ่อ  บุญชื่น บุญเกิดรัมย์ (แดน บุรีรัมย์)  14  12 ธันวาคม 2552  เจ้าบ่าวของฮวก  บุญชื่น บุญเกิดรัมย์ (แดน บุรีรัมย์)  ปลาคราฟ เชิญยิ้ม  15  19 ธันวาคม 2552  แฟนเก่า  ภัคพร ภูวะปัจฉิม  16  26 ธันวาคม 2552  ของขวัญเสี่ยงรัก  ภัคพร ภูวะปัจฉิม  17  2 มกราคม 2553  พลังหญิง  -  18  9 มกราคม 2553  อาร์ตตัวพ่อ  -  19  16 มกราคม 2553  ปล่อยไปตามหัวใจ  -  20  23 มกราคม 2553  รู้ไว้ใครใหญ่  ฉันทนา กิติยพันธ์  21  30 มกราคม 2553  แผนซ้อนแผน  ฉันทนา กิติยพันธ์  22  6 กุมภาพันธ์ 2553  ซินแสปากพระร่วง  แอนนา ชวนชื่น  23  13 กุมภาพันธ์ 2553  ทางสายกลาง  -  24  20 กุมภาพันธ์ 2553  ตามหาสุดขอบฟ้า เป็นตอนแรกที่มีการเปลี่ยนตัวละครหลักโดยนำ ฟ้ามุ่ย มาเป็นตัวละครหลักแทนข้าวปุ้น   -  25  27 กุมภาพันธ์ 2553  แม่บ้านคนใหม่  -  26  6 มีนาคม 2553  รับน้องสยองขวัญ  -  27  13 มีนาคม 2553  เลือดไทยร้อยเปอร์เซ็นต์  วิชัย  จงประสิทธิ์พร  28  20 มีนาคม 2553  ลูกใครหว่า  ประกาศิต โบสุวรรณ (ปั๋ง) พัทธดนย์ เกลี้ยงจันทร์ (น้องเดียว)  29  3 เมษายน 2553  กามเทพหัวแหลม  ประกาศิต โบสุวรรณ (ปั๋ง) พัทธดนย์ เกลี้ยงจันทร์ (น้องเดียว)  30  10 เมษายน 2553  สงกรานต์ฮาเฮ  อ่าง เถิดเทิง  31  17 เมษายน 2553  โรงงานเสียงทอง  -  32  24 เมษายน 2553  คนนี้พี่ขอ  มารุต ยุปานันท์  33  1 พฤษภาคม  2553  สุขสันต์วันแรงงาน  จอย ชวนชื่น  34  8 พฤษภาคม  2553  ยิ่งสูง ยิ่งหนาว  -  35  15 พฤษภาคม  2553  กดติดวิญญาณ  -  36  29 พฤษภาคม  2553  คนนี้มาแรง  เจนสุดา ปานโต  37  5 มิถุนายน  2553  เกมรักหักสวาท  เจนสุดา ปานโต  38  12 มิถุนายน  2553  โปลิสจับขโมย  -  39  19 มิถุนายน  2553  สายเกินไป  ชมพู่ ก่อนบ่าย  40 ตอนสุดท้าย  26 มิถุนายน  2553  รักแท้รักคืออะไร  -

 การงดออกอากาศ 
 27 มีนาคม 2553 ละคร แฟกทอรีที่รัก งดออกอากาศ  เนื่องจากมีการถ่ายทอดสดงานฉลอง 40 ปี ของไทยทีวีสีช่อง 3 แต่งานต้องยกเลิก จึงนำภาพยนตร์เรื่อง ปิดเทอมใหญ่ หัวใจว้าวุ่น มาฉายแทน
 22 พฤษภาคม 2553 ละครงดออกอากาศ  เนื่องจากเกิดเพลิงไหม้อาคารมาลีนนท์ ทาวเวอร์ ถนนพระราม 4 แขวงคลองตัน เขตคลองเตย กรุงเทพมหานคร ซึ่งเป็นอาคารที่ทำการของไทยทีวีสีช่อง 3 ทำให้ไม่สามารถออกอากาศรายการตามปกติได้ จึงเปลี่ยนผังรายการโดยนำภาพยนตร์เรื่อง เมล์นรก หมวยยกล้อ มาฉายแทน
 26 มิถุนายน 2553 ละครต้องหยุดออกอากาศกลางอากาศ โดยเสนอเป็นตอนสุดท้าย ทางสถานีจึงเอารายการ โป๊ะเชะ มาลงออกอากาศแทน

 เชิงอรรถ